контрагент е централна банка, се прилагат правилата по точки i) и ii).
 За операциите, при които не е възможно да се установи конкретното обезпечение за всяка операция, тъй като обезпечението е обединено, разпределението на обезпечението трябва да се осъществи пропорционално на базата на състава на пула от обезпечения.
 Активите, които са предоставени предварително на централни банки, не представляват активи, обременени с тежести, освен ако централната банка изисква тяхното оттегляне да става след предварително одобрение. По отношение на неизползваните финансови гаранции, неизползваната част, т.е. превишението над минималната сума, която се изисква в централната банка, се разпределя на пропорционална основа между активите, предоставени на централната банка.
 Г) Предоставяне в заем на ценни книжа
 Правилата за репо сделки/съчетаващи репо сделки се прилагат по отношение на предоставянето на ценни книжа в заем срещу парично обезпечение.
 Предоставянето на ценни книжа в заем без парично обезпечение се докладва, както следва:
 i)
 справедливата стойност на получените в заем ценни книжа се докладва като източник на тежест в {AE-SOU; r 150; c 010}. Когато заемодателят не получава ценни книжа в замяна на заетите ценни книжа, а вместо това получава възнаграждение, {AE-SOU; r 150; c 010} се докладва като нула;
 ii)
 ако предоставените като залог ценни книжа са актив на докладващата институция: тяхната балансова стойност се докладва в {AE-ASS; *; c 010} и {AE-SOU; r 150; c 030}; тяхната справедлива стойност се докладва в {AE-ASS; *; c 040};
 iii)
 ако докладващата институция получава предоставени като залог ценни книжа: тяхната справедлива стойност се докладва в {AE-COL; *; c 010}, {AE-SOU; r 150; c 030} и {AE-SOU; r 150; c 040}.
 Д) Деривати (пасиви)
 Обезпечени деривати с отрицателна справедлива стойност се докладват, както следва:
 i)
 балансовата стойност на дериватите се докладва като източник на тежест в {AE-SOU; r 020; c 010};
 ii)
 обезпечението (първоначални обезпечения, необходими за откриване на позицията, и всяко обезпечение, депозирано с оглед на пазарната стойност на сделки с деривати) се докладва, както следва:
 —
 ако то е актив на докладващата институция: неговата балансова стойност се докладва в {AE-ASS; *; c 010} и {AE-SOU; r 020; c 030}; неговата справедлива стойност се докладва в {AE-ASS; *; c 040};
 —
 ако е обезпечение, получено от докладващата институция: неговата справедлива стойност се докладва в {AE-COL; *; c 010}, {AE-SOU; r 020; c 030} и {AE-SOU; r 020; c 040}.
 Е) Покрити облигации
 За целите на докладването на тежестите върху активи покритите облигации са инструментите, посочени в член 52, параграф 4, първа алинея от Директива 2009/65/ЕС, независимо дали тези инструменти приемат правната форма на ценна книга или не.
 Няма специални правила за покритите облигации, при които няма задържане на част от ценните книжа, емитирани от докладващата институция.
 За да се избегне двойното отчитане, при задържане на част от емисията се прилага предложеното по-долу третиране:
 i)
 ако не са заложени собствените покрити облигации, стойността на пула от обезпечения по тези ценни книжа, задържани и все още непредоставени като залог, се докладва в образци AE-ASS като свободни от тежести активи. Допълнителната информация за задържаните покрити облигации, които все още не са предоставени като